**“Təsdiq edirəm”**

**Azərbaycan Respublikası Baş nazirinin**

**müavini, Narkomanlığa və Narkotik**

**Vasitələrin Qanunsuz Dövriyyəsinə Qarşı**

**Mübarizə üzrə Dövlət Komissiyasının**

**sədri**

**\_\_\_\_\_\_\_\_\_\_\_ Əli Həsənov**

**“\_\_\_\_” yanvar 2019-cu il**

**Azərbaycan Respublikası Narkomanlığa və Narkotik Vasitələrin Qanunsuz**

**Dövriyyəsinə Qarşı Mübarizə üzrə Dövlət Komissiyasının 2019-cu il üçün**

**İŞ PLANI**

|  |  |  |  |
| --- | --- | --- | --- |
| **Sıra**  **№-si** | **Tədbirlərin adı** | **İcraçı orqanlar** | **İcra müddəti** |
| **1** | **2** | **3** | **4** |
| 1. | "Narkotik vasitələrin, psixotrop maddələrin və onların prekursorlarının qanunsuz dövriyyəsinə və narkomanlığa qarşı mübarizəyə dair 2013-2018-ci illər üçün Dövlət Proqramı"nda nəzərdə tutulmuş tədbirlərin icrasına dair məlumatların ümumiləşdirilməsi, yekunlarının təhlil edilməsi və müvafiq tədbirlərin həyata keçirilməsi | Narkomanlığa və Narkotik Vasitələrin Qanunsuz Dövriyyəsinə Qarşı Mübarizə üzrə Dövlət Komissiyasının işçi qrupu | 2019-cu ilin I rübü |
| 2. | Narkotik vasitələrin, psixotrop maddələrin və onların prekursorlarının qanunsuz dövriyyəsi və onların sui-istifadəsi ilə əlaqədar mübarizə tədbirlərini daha da gücləndirmək məqsədi ilə aidiyyəti qurumların əməkdaşlığının möhkəmlənməsi və qarşılıqlı fəaliyyətinin təmin edilməsi | Narkomanlığa və Narkotik Vasitələrin Qanunsuz Dövriyyəsinə Qarşı Mübarizə üzrə Dövlət Komissiyasının işçi qrupu, Daxili İşlər Nazirliyi, Ədliyyə Nazirliyi, Səhiyyə Nazirliyi, Dövlət Gömrük Komitəsi, Dövlət Təhlükəsizliyi Xidməti, Dövlət Sərhəd Xidməti | mütəmadi |
| 3. | Narkotik vasitələrin, psixotrop maddələrin və onların prekursorlarının qanunsuz dövriyyəsinin və narkomanlığın qarşısının alınması istiqamətində həyata keçirilməsi nəzərdə tutulan tədbirlərə dair tərtib olunmuş 2019-cu ilə dair iş planının Narkomanlığa və Narkotik Vasitələrin Qanunsuz Dövriyyəsinə Qarşı Mübarizə üzrə Dövlət Komissiyasının işçi qrupuna təqdim olunması | şəhər və rayon icra hakimiyyətlərində fəaliyyət göstərən narkomanlığa və narkotik vasitələrin qanunsuz dövriyyəsinə qarşı mübarizə üzrə komissiyaları | 2019-cu il yanvar ayının 31-dək |
| 4. | Narkotik vasitələrin, psixotrop maddələrin və onların prekursorlarının qanunsuz dövriyyəsinə və narkomanlığa qarşı mübarizə sahəsində beynəlxalq və regional təşkilatlarla, həmsərhəd və digər dövlətlərlə əməkdaşlığın inkişaf etdirilməsi | Xarici İşlər Nazirliyi, Daxili İşlər Nazirliyi, Dövlət Təhlükəsizliyi Xidməti, Ədliyyə Nazirliyi, Dövlət Gömrük Komitəsi, Dövlət Sərhəd Xidməti, Narkomanlığa və Narkotik Vasitələrin Qanunsuz Dövriyyəsinə Qarşı Mübarizə üzrə Dövlət Komissiyasının işçi qrupu | il ərzində |
| 5. | Narkotik vasitələrin, psixotrop maddələrin və onların prekursorlarının qanuni dövriyyəsinə nəzarətin gücləndirilməsi məqsədi ilə müvafiq monitorinqlərin aparılması, yol verilmiş nöqsanların aradan qaldırılması | Səhiyyə Nazirliyi, Daxili İşlər Nazirliyi, digər aidiyyəti dövlət qurumları | mütəmadi |
| 6. | Mübarizənin səmərəliliyinin artırılması məqsədi ilə beynəlxalq təcrübədən geniş istifadə edilməklə əməkdaşların peşəkarlığının yüksəldilməsi, aidiyyəti qurumların maddi-texniki bazasının möhkəmləndirilməsi | Narkomanlığa və Narkotik Vasitələrin Qanunsuz Dövriyyəsinə Qarşı Mübarizə üzrə Dövlət Komissiyasının işçi qrupu, Daxili İşlər Nazirliyi, Ədliyyə Nazirliyi, Səhiyyə Nazirliyi, Dövlət Gömrük Komitəsi, Dövlət Sərhəd Xidməti, Dövlət Təhlükəsizliyi Xidməti | il ərzində |
| 7. | Hüquq-mühafizə orqanları tərəfindən narkotiklərin qanunsuz dövriyyəsinə qarşı keçirilmiş əməliyyat-axtarış tədbirləri nəticəsində aşkar olunmuş faktların sayı, götürülmüş narkotik vasitələrin növü, miqdarı və məsuliyyətə cəlb olunmuş şəxslər barədə məlumatların Narkomanlığa və Narkotik Vasitələrin Qanunsuz Dövriyyəsinə Qarşı Mübarizə üzrə Dövlət Komissiyasının işçi qrupuna təqdim edilməsi | Daxili İşlər Nazirliyi, Ədliyyə Nazirliyi, Dövlət Gömrük Komitəsi Dövlət Təhlükəsizliyi Xidməti, Dövlət Sərhəd Xidməti | hər ay, hər rüb və ilin yekunu |
| 8. | Azərbaycan Respublikasının işğal olunmuş ərazilərində narkotik tərkibli bitkilərin əkilməsi, onların istehsalı, tranziti, terrorçuluğun maliyyələşdirilməsi, çirkli pulların yuyulması və onunla əlaqəli digər cinayətkarlıq növlərinin yayılması hallarına beynəlxalq ictimaiyyətin diqqətinin cəlb edilməsi və digər tədbirlərin görülməsi | Narkomanlığa və Narkotik Vasitələrin Qanunsuz Dövriyyəsinə Qarşı Mübarizə üzrə Dövlət Komissiyasının işçi qrupu, Xarici İşlər Nazirliyi, Daxili İşlər Nazirliyi, Dövlət Təhlükəsizliyi Xidməti, Dövlət Sərhəd Xidməti, Dövlət Gömrük Komitəsi, aidiyyəti qeyri-hökumət təşkilatlarını cəlb etməklə | mütəmadi |
| 9. | Maarifləndirmə işlərininin daha da səmərəli aparılması məqsədi ilə profilaktik fəaliyyətin nəzəriyyə və metodikasını işləyib hazırlayaraq tədris proqramlarında tətbiqi istiqamətində müvafiq tədbirlərin həyata keçirilməsi | Təhsil Nazirliyi | mütəmadi |
| 10. | Respublika ərazisinə qaçaqmalçılıq yolu ilə narkotik vasitələrin, psixotrop maddələrin və onların prekursorlarını sərhəd zonalarından daşınmasının qarşısının alınması üçün əməliyyat-axtarış və profilaktik tədbirləri həyata keçirməklə yanaşı, narkotik vasitələrin gizli pərakəndə satış şəbəkəsinin ifşası və bu cinayətə yol verən şəxslərin vaxtında məsuliyyətə cəlb edilməsi istiqamətində təşkilati və praktiki tədbirlərin gücləndirilməsi | Dövlət Gömrük Komitəsi, Dövlət Sərhəd Xidməti, Dövlət Təhlükəsizliyi Xidməti, Daxili İşlər Nazirliyi | mütəmadi |
| 11. | “Xaş-xaş 2019” şərti ad altında keçirilməsi nəzərdə tutulan tədbirlər zamanı respublikanın münbit torpaq sahələrində və meşə zolaqlarında əkilən və yabanı halda bitən narkoxassəli bitkilər barədə məlumatın, həmçinin bu bitkilərin məhv edilməsi prosesini əks etdirən foto və video materialların tərtib olunan aktlara əlavə olunaraq Narkomanlığa və Narkotik Vasitələrin Qanunsuz Dövriyyəsinə Qarşı Mübarizə üzrə Dövlət Komissiyasının işçi qrupuna təqdim edilməsi | Daxili İşlər Nazirliyi, Kənd Təsərrüfatı Nazirliyi, Ekologiya və Təbii Sərvətlər Nazirliyi, Azərbaycan Milli Elmlər Akademiyası, Dövlət Sərhəd Xidməti, şəhər və rayon icra hakimiyyətləri. | aprel-oktyabr  ayları |
| 12. | Şəhər və rayonlarda mövcud narkoloji xidmətin təkmilləşdirilməsi və kadrlarla təmin olunmasına yönəlmiş praktik və təşkilati tədbirlərin həyata keçirilməsi | Səhiyyə Nazirliyi | il ərzində |
| 13. | Narkotik vasitələrin, psixotrop maddələrin və onların prekursorlarının qanunsuz dövriyyəsinə görə məsuliyyətə cəlb olunmuş şəxslərin, o cümlədən yetkinlik yaşına çatmayanların işləri üzrə təhqiqat, ibtidai və məhkəmə istintaqı dövrünü əhatə edən araşdırmalar zamanı belə cinayətlərin törədilməsini doğuran səbəb və şəraitin öyrənilməsi, eləcə də qarşısının alınması üçün tədbirlər görülməsi | Daxili İşlər Nazirliyi, Ədliyyə Nazirliyi, Dövlət Təhlükəsizliyi Xidməti, Dövlət Gömrük Komitəsi, Dövlət Sərhəd Xidməti, Ailə, Qadın və Uşaq Problemləri üzrə Dövlət Komitəsi | mütəmadi |
| 14. | Respublikanın paytaxt və bölgələrində fəaliyyət göstərən teatr-tamaşa müəssisələrində yeni maarifləndirici tamaşaların hazırlanması, yeniyetmə və gənclərin nümayəndələrinin bu tamaşalara cəlb olunması | Mədəniyyət Nazirliyi, Gənclər və İdman Nazirliyi, şəhər və rayon icra hakimiyyətlərində fəaliyyət göstərən narkomanlığa və narkotik vasitələrin qanunsuz dövriyyəsinə qarşı mübarizə üzrə komissiyaları, digər aidiyyəti orqanlar | il ərzində |
| 15. | Şəhər və rayon icra hakimiyyətlərində fəaliyyət göstərən narkomanlığa və narkotik vasitələrin qanunsuz dövriyyəsinə qarşı mübarizə üzrə komissiyaların fəaliyyətini gücləndirmək məqsədi ilə narkotik vasitələrin, psixotrop maddələrin və onların prekursorlarının qanunsuz dövriyyəsinə və narkomanlığa qarşı mübarizə istiqamətində regional müzakirələrin keçirilməsi | Narkomanlığa və Narkotik Vasitələrin Qanunsuz Dövriyyəsinə Qarşı Mübarizə üzrə Dövlət Komissiyasının işçi qrupu, Daxili İşlər Nazirliyi Səhiyyə Nazirliyi, Təhsil Nazirliyi, Ailə, Qadın və Uşaq Problemləri üzrə Dövlət Komitəsi, Dini Qurumlarla İş üzrə Dövlət Komitəsi, şəhər və rayon icra hakimiyyətlərində fəaliyyət göstərən narkomanlığa və narkotik vasitələrin qanunsuz dövriyyəsinə qarşı mübarizə üzrə komissiyalar | mütəmadi |
| 16. | Narkotik vasitələrin, psixotrop maddələrin və onların prekursorlarının qanunsuz dövriyyəsinin və narkomanlığın qarşısının alınması istiqamətində tədbirlərin həyata keçirilməsi, pedaqoqlar, tibb işçiləri, valideynlər və yetkinlik yaşına çatmayanlar üçün narkotik maddələrin qeyri-tibbi istehlakının profilaktikası üzrə yaddaş kitabçalarının, xəbərdarlıq vərəqələrinin və metodik materialların hazırlanması | Narkomanlığa və Narkotik Vasitələrin Qanunsuz Dövriyyəsinə Qarşı Mübarizə üzrə Dövlət Komissiyasının işçi qrupu, Ailə, Qadın və Uşaq Problemləri üzrə Dövlət Komitəsi, Daxili İşlər Nazirliyi, Səhiyyə Nazirliyi, Təhsil Nazirliyi, Gənclər və İdman Nazirliyi, aidiyyəti qeyri-hökumət təşkilatlarını cəlb etməklə | mütəmadi |
| 17. | Müalicə və reabilitasiya istiqamətində görülən tədbirlərin səmərəliliyinin artırılması məqsədi ilə narkoistifadəçilərin  müalicəsində psixoloji və psixoterapevtik yardım proqramlarının tətbiq edilməsi, müasir tələblərə cavab verən yeni qeydiyyat sisteminin işlənilməsi | Səhiyyə Nazirliyi | il ərzində |
| 18. | Narkomanlar, həmçinin QİÇS və digər viruslara yoluxanlar arasında tibbi-gigiyena, təbliğat və maarifləndirmə işinin gücləndirilməsi məqsədi ilə birgə tədbirlərin həyata keçirilməsi | Narkomanlığa və Narkotik Vasitələrin Qanunsuz Dövriyyəsinə Qarşı Mübarizə üzrə Dövlət Komissiyasının işçi qrupu, Səhiyyə Nazirliyi Respublika QİÇS-lə Mübarizə Mərkəzi, digər aidiyyəti dövlət orqanları və aidiyyəti qeyri-hökumət təşkilatlarını cəlb etməklə | il ərzində |
| 19. | Tanınmış incəsənət və idman ustalarının iştirakı ilə narkomaniyanın törətdiyi sosial bəlalardan bəhs edən qısametrajlı film hazırlayaraq geniş kütlə arasında yayımlanmasının təmin edilməsi | Mədəniyyət Nazirliyi, Narkomanlığa və Narkotik Vasitələrin Qanunsuz Dövriyyəsinə Qarşı Mübarizə üzrə Dövlət Komissiyasının işçi qrupu | il ərzində |
| 20. | Narkotik vasitələrdən və psixotrop maddələrdən sui-istifadə edən şəxslərin müəyyən edilməsinə kömək məqsədi ilə təhsil, gənclər və idman təşkilatlarının əməkdaşları, valideynlər üçün metodik tövsiyələrin hazırlanması və elmi tədqiqat işlərinin genişləndirilməsi | Narkomanlığa və Narkotik Vasitələrin Qanunsuz Dövriyyəsinə Qarşı Mübarizə üzrə Dövlət Komissiyasının işçi qrupu, Səhiyyə Nazirliyi, Təhsil Nazirliyi, Daxili İşlər Nazirliyi, Gənclər və İdman Nazirliyi, Azərbaycan Milli Elmlər Akademiyası, digər aidiyyəti dövlət orqanları və aidiyyəti qeyri-hökumət təşkilatlarını cəlb etməklə | mütəmadi |
| 21. | Narkotik vasitələrin, psixotrop maddələrin və onların prekursorlarının qanunsuz dövriyyəsinə və narkomanlığın yayılmasına qarşı mübarizəyə həsr olunmuş xarici nəşrlərin əldə edilərək, Narkomanlığa və Narkotik Vasitələrin Qanunsuz Dövriyyəsinə Qarşı Mübarizə üzrə Dövlət Komissiyasının işçi qrupuna göndərilməsi | Xarici İşlər Nazirliyi | mütəmadi |
| 22. | Narkotik vasitələrin, psixotrop maddələrin və onların prekursorlarının qanunsuz dövriyyəsinə və narkomanlığın yayılmasına qarşı mübarizə, həmçinin narkomanların reabilitasiyası sahəsində fəaliyyət göstərən orqanların əməkdaşlarının peşəkarlığının artırılması və təcrübə mübadiləsi məqsədi ilə birgə seminarlar və praktik təlimlərin keçirilməsi | Narkomanlığa və Narkotik Vasitələrin Qanunsuz Dövriyyəsinə Qarşı Mübarizə üzrə Dövlət Komissiyasının işçi qrupu, Daxili İşlər Nazirliyi, Dövlət Təhlükəsizliyi Xidməti, Ədliyyə Nazirliyi, Səhiyyə Nazirliyi, Əmək və Əhalinin Sosial Müdafiəsi Nazirliyi, Dövlət Gömrük Komitəsi, Dövlət Sərhəd Xidməti, aidiyyəti qeyri-hökumət təşkilatlarını cəlb etməklə | mütəmadi |
| 23. | Narkomanlıqla bağlı hüquqpozmalara meyilli olan yetkinlik yaşına çatmayanların və gənclərin yaşayış yerləri, işlədiyi və təhsil aldığı inzibati ərazilər üzrə yerli icra hakimiyyəti, bələdiyyə, polis orqanları, təhsil işçiləri, əmək kollektivləri və müvafiq komissiyalar arasında əlaqələrin genişləndirilməsi | şəhər və rayon icra hakimiyyətlərində fəaliyyət göstərən yetkinlik yaşına çatmayanların işləri və hüquqlarının müdafiəsi üzrə komissiyalar, Daxili İşlər Nazirliyi, Təhsil Nazirliyi, Əmək və Əhalinin Sosial Müdafiəsi Nazirliyi, Gənclər və İdman Nazirliyi, Ailə, Qadın və Uşaq Problemləri üzrə Dövlət Komitəsi, bələdiyyələri cəlb etməklə | mütəmadi |
| 24. | Təhsil müəssisələrində təhsil işçiləri, məktəblilər və tələbələr arasında narkotiklərin insan orqanizminə məhvedici təsiri, törətdiyi sosial bəlalar, erkən müalicənin labüdlüyü, həmçinin narkomanlığın cəmiyyətə və insanların sağlamlığına ziyanı barədə təbliğat aparılması, o cümlədən bu barədə video filmlərin nümayiş etdirilməsi | Narkomanlığa və Narkotik Vasitələrin Qanunsuz Dövriyyəsinə Qarşı Mübarizə üzrə Dövlət Komissiyasının işçi qrupu, Təhsil Nazirliyi, Səhiyyə Nazirliyi, Daxili İşlər Nazirliyi, digər aidiyyəti dövlət orqanları və aidiyyəti qeyri-hökumət təşkilatlarını cəlb etməklə | il ərzində |
| 25. | Gənclər arasında narkomanlığın profilaktikası sahəsində müsbət iş təcrübəsi ilə bağlı ən qabaqcıl şəhər və rayonların qiymətləndirilməsi məqsədi ilə baxış-sərgilərin keçirilməsi | Gənclər və İdman Nazirliyi, Narkomanlığa və Narkotik Vasitələrin Qanunsuz Dövriyyəsinə Qarşı Mübarizə üzrə Dövlət Komissiyasının işçi qrupu | il ərzində |
| 26. | Narkotiklərdən zərər çəkmiş uşaqların fərdi reabilitasiyasının və cəmiyyətə reinteqrasiyasının həyata keçirilməsi | Ailə, Qadın və Uşaq Problemləri üzrə Dövlət Komitəsi, şəhər və rayon icra hakimiyyətlərində fəaliyyət göstərən yetkinlik yaşına çatmayanların işləri və hüquqlarının müdafiəsi üzrə komissiyalar | il ərzində |
| 27. | Narkomanlığın cəmiyyətə və insan sağlamlığına ziyanı, bu sahədə görülən tədbirlər və onların nəticələri barədə əhalinin mütəmadi olaraq məlumatlandırılması | Səhiyyə Nazirliyi, Daxili İşlər Nazirliyi, Gənclər və İdman Nazirliyi, Narkomanlığa və Narkotik Vasitələrin Qanunsuz Dövriyyəsinə Qarşı Mübarizə üzrə Dövlət Komissiyasının işçi qrupu | mütəmadi |
| 28. | Yabanı halda bitən çətənənin təbii biosenozdan sıxışdırılıb çıxarılması imkanlarını tədqiq etmək və bunun üçün müvafiq elmi tədqiqat işlərinin aparılması, meşə ərazilərində, sıx yaşıllıq massivlərində və çətin relyefli ərazilərdə narkotik tərkibli bitkilərin müəyyən edilməsi üçün müasir texnologiyaların istifadə edilməsi | Azərbaycan Milli Elmlər Akademiyası, Ekologiya və Təbii Sərvətlər Nazirliyi, Kənd Təsərrüfatı Nazirliyi | mütəmadi |
| 29. | Ümumtəhsil məktəb şagirdləri arasında narkomanlıqla bağlı hüquqa zidd hərəkətlərin qarşısının alınması, gələcəkdə təkrarlanmaması, onların zərərli vərdişlərdən çəkindirilməsi məqsədi ilə valideynlərin də iştirakı təmin olunmaqla yerli hüquq-mühafizə və təhsili idarəetmə orqanları, aidiyyəti təşkilatlarla birlikdə qabaqlayıcı profilaktik tədbirlərin həyata keçirilməsi | Təhsil Nazirliyi, Daxili İşlər Nazirliyi, Səhiyyə Nazirliyi, Ailə, Qadın və Uşaq Problemləri üzrə Dövlət Komitəsi, Narkomanlığa və Narkotik Vasitələrin Qanunsuz Dövriyyəsinə Qarşı Mübarizə üzrə Dövlət Komissiyasının işçi qrupu | mütəmadi |
| 30. | Narkomanlıqla mübarizədə sahəsində maarifləndirmə tədbirlərinin aparılması məqsədi ilə təlimçilərin hazırlanması mexanizminin təkmilləşdirilməsi və bu istiqamətdə mövcud olan beynəlxalq təcrübənin tətbiq edilməsi | Narkomanlığa və Narkotik Vasitələrin Qanunsuz Dövriyyəsinə Qarşı Mübarizə üzrə Dövlət Komissiyasının işçi qrupu, Təhsil Nazirliyi, Daxili İşlər Nazirliyi, Səhiyyə Nazirliyi, Gənclər və İdman Nazirliyi, Ailə, Qadın və Uşaq Problemləri üzrə Dövlət Komitəsi, aidiyyəti qeyri-hökumət təşkilatlarını cəlb etməklə | mütəmadi |
| 31. | Narkomanlığın cəmiyyətə və insan sağlamlığına vurduğu ağır fəsadlar barədə əhalini məlumatlandırmaq məqsədi ilə  maarifləndirici verilişlərin hazırlanması və sosial roliklərin respublika ərazisində fəaliyyət göstərən televiziya və radiolarda yayımlanması | Narkomanlığa və Narkotik Vasitələrin Qanunsuz Dövriyyəsinə Qarşı Mübarizə üzrə Dövlət Komissiyasının işçi qrupu, Milli Televiziya və Radio Şurası, Mətbuat Şurası | mütəmadi |
| 32. | Sağlam həyat tərzinin təbliği və narkomanlığın ziyanı ilə bağlı teatr tamaşası, bədii, sənədli və animasiya filmlərinin hazırlanması | Mədəniyyət Nazirliyi, Gənclər və İdman Nazirliyi, Narkomanlığa və Narkotik Vasitələrin Qanunsuz Dövriyyəsinə Qarşı Mübarizə üzrə Dövlət Komissiyasının işçi qrupu | mütəmadi |
| 33. | 26 iyun BMT-nin **“Ümumdünya Narkotiklər Əleyhinə Mübarizə Günü”** ilə əlaqədar silsilə tədbirlərin keçirilməsi | şəhər və rayon icra hakimiyyətlərində fəaliyyət göstərən narkomanlığa və narkotik vasitələrin qanunsuz dövriyyəsinə qarşı mübarizə üzrə komissiyaları, aidiyyəti dövlət orqanları, qeyri-hökumət təşkilatları cəlb edilməklə | iyun ayı ərzində |
| 34. | Şəhər və rayonlarda asudə vaxtın səmərəli təşkili məqsədi ilə yeniyetmə və gənclərə xidmət göstərən dövlət müəssisələrinin fəaliyyətinin inkişaf etdirilməsi, bu sahədə çalışan mütəxəssis və əməkdaşların biliklərinin, bacarıqlarının və peşəkarlıq səviyyəsinin artırılması | Gənclər və İdman Nazirliyi, Təhsil Nazirliyi, Mədəniyyət Nazirliyi, Ailə, Qadın və Uşaq Problemləri üzrə Dövlət Komitəsi, Narkomanlığa və Narkotik Vasitələrin Qanunsuz Dövriyyəsinə Qarşı Mübarizə üzrə Dövlət Komissiyasının işçi qrupu aidiyyəti qeyri-hökumət təşkilatlarını cəlb etməklə | il ərzində |
| 35. | Narkomanlığa düçar olmuş şəxslərin müalicəsi və reabilitasiyası işinin səmərəli təşkili məqsədi ilə beynəlxalq təcrübənin öyrənilməsi | Səhiyyə Nazirliyi | mütəmadi |
| 36. | Yerli icra hakimiyyəti orqanları tərəfindən narkomanlığın qarşısının alınması ilə bağlı birgə təbliğat və maarifləndirmə işinin təşkil edilməsi, gücləndirilməsi və davamlılığının təmin edilməsi | şəhər və rayon icra hakimiyyətləri, Narkomanlığa və Narkotik Vasitələrin Qanunsuz Dövriyyəsinə Qarşı Mübarizə üzrə Dövlət Komissiyasının işçi qrupu, |  |
| 37. | Silahlı Qüvvələrdə və Azərbaycan Respublikasının qanunvericiliyi ilə nəzərdə tutulmuş digər silahlı birləşmələrdə həqiqi hərbi xidmət keçənlər, o cümlədən digər qulluqçular arasında narkomanlığın cəmiyyətə və insan sağlamlığına ziyanı barədə təbliğat işinin gücləndirilməsi | Müdafiə Nazirliyi, Daxili İşlər Nazirliyi, Ədliyyə Nazirliyi, Fövqəladə Hallar Nazirliyi, Xüsusi Dövlət Mühafizə Xidməti, Dövlət Təhlükəsizliyi Xidməti, Dövlət Sərhəd Xidməti, Səfərbərlik və Hərbi Xidmətə Çağırış üzrə Dövlət Xidməti | mütəmadi |
| 38. | Gənclərin həqiqi hərbi xidmətə çağırılması zamanı aşkarlanmış narkotik istifadəçilərinin qeydiyyata alınaraq, müalicə olunmalarının təşkili və bu istiqamətdə tədbirlərin həyata keçirilməsi | Səhiyyə Nazirliyi, Səfərbərlik və Hərbi Xidmətə Çağırış üzrə Dövlət Xidməti və digər aidiyyəti dövlət qurumları | mütəmadi |
| 39. | Gənclərin asudə vaxtlarının təşkili məsələlərinə diqqətin artırılması, gənclər evlərinin, idman, mədəniyyət, incəsənət müəssisələrinin, ailələrə və uşaqlara dəstək mərkəzlərinin fəaliyyətinin gücləndirilməsi, uşaq və yeniyetmələrin belə müəssisələrə cəlb olunması | Gənclər və İdman Nazirliyi, Mədəniyyət Nazirliyi,Təhsil Nazirliyi, Ailə, Qadın və Uşaq Problemləri üzrə Dövlət Komitəsi, aidiyyəti qeyri-hökumət təşkilatlarını cəlb etməklə | il ərzində |
| 40. | İctimai maarifləndirmə tədbirləri çərçivəsində şəhər/rayon ərazisində yerləşən ictimai yerlərdə, təhsil müəssisələrinin inzibati binalarında, üzərində narkomaniya və narkotiklərin fəsadları barədə xəbərdaredici məlumatlar və şüarlar əks olunan lövhələrin quraşdırılması | şəhər və rayon icra hakimiyyətləri | mütəmadi |
| 41. | Ali və orta ixtisas təhsil müəssisələrində narkotiklərin və narkomanlığın cəmiyyətə, insanların sağlamlığına ziyanı barədə təbliğat aparılması, tələbələrin və şagirdlərin antinarkotik dünyagörüşünün formalaşdırılması məqsədi ilə tədbirlərin keçirilməsi | Təhsil Nazirliyi, Narkomanlığa və Narkotik Vasitələrin Qanunsuz Dövriyyəsinə Qarşı Mübarizə üzrə Dövlət Komissiyasının işçi qrupu, Daxili İşlər Nazirliyi, Səhiyyə Nazirliyi, Ailə, Qadın və Uşaq Problemləri üzrə Dövlət Komitəsi, şəhər və rayon icra hakimiyyətlərində fəaliyyət göstərən narkomanlığa və narkotik vasitələrin qanunsuz dövriyyəsinə qarşı mübarizə üzrə komissiyaları | mütəmadi |
| 42. | Məhkəmə hökmləri ilə barəsində məhvetmə qərarı qəbul edilmiş az miqdarda narkotik vasitələr, psixotrop maddələr və onların prekursorlarının məhv edilməsi prosesi Azərbaycan Respublikası Nazirlər Kabinetinin 2005-ci il 6 oktyabr tarixli, 181 nömrəli qərarı ilə  təsdiq edilmiş “Azərbaycan Respublikasının qanunvericiliyinə uyğun olaraq müsadirə edilmiş narkotik vasitələrin, psixotrop maddələrin və onların prekursorlarının məhv edilməsi Qaydası”nın və Dövlət Komissiyasının 2012-ci il 09 yanvar tarixli, 01 nömrəli Sərəncamıın tələblərinə uyğun təşkil edilməsinə nəzarətin gücləndirilməsi | şəhər və rayon icra hakimiyyətlərində fəaliyyət göstərən narkomanlığa və narkotik vasitələrin qanunsuz dövriyyəsinə qarşı mübarizə üzrə komissiyalar | il ərzində |
| 43. | Narkomaniya və onun doğurduğu fəsadlar barədə əhalinin məlumatlandırılması məqsədi ilə hazırlanan videoçarxın və xüsusi şüarlar əsk olunan sosial lövhələrin Bakı şəhərinin prospect və küçələrində, “Bakı Metropoliteni” Qapalı Səhmdar Cəmiyyətinin stansiyalarında və Bakı şəhəri üzrə avtobus dayanacaqlarında yerləşdirilməsi | “Bakı Metropoliteni” Qapalı Səhmdar Cəmiyyəti, Bakı Nəqliyyat Agentliyi, Narkomanlığa və Narkotik Vasitələrin Qanunsuz Dövriyyəsinə Qarşı Mübarizə üzrə Dövlət Komissiyasının işçi qrupu və digər aidiyyəti qurumları cəlb etməklə | mütəmadi |
| 44. | Narkomanlıq xəstəliyindən azad olan insanların cəmiyyətə inteqrasiyası və məşğulluğunun təmin edilməsi | Əmək və Əhalinin Sosial Müdafiəsi Nazirliyi, Daxili İşlər Nazirliyi, Səhiyyə Nazirliyi, aidiyyəti qeyri-hökumət təşkilatlarını cəlb etməklə | mütəmadi |
| 45. | Narkotik vasitələrin, psixotrop maddələrin və onların prekursorlarının qanunsuz dövriyyəsinə və narkomanlığa qarşı mübarizə sahəsində maarifləndirmə işlərinin gücləndirilməsi məqsədi ilə zəruri təbliğat materiallarının hazırlanması və paylanması | şəhər və rayon icra hakimiyyətlərində fəaliyyət göstərən narkomanlığa və narkotik vasitələrin qanunsuz dövriyyəsinə qarşı mübarizə üzrə komissiyaları | mütəmadi |
| 46. | Narkotik vasitələrin, psixotrop maddələrin və onların prekursorlarının qanunsuz dövriyyəsinin və narkomanlığın yayılmasının qarşısını almaqda vətəndaşların aktiv fəaliyyət göstərməsi üçün regionlarda yaradılmış etimad telefonlarının mövcudluğunun ictimaiyyət arasında geniş təbliğ edilməsi və olunan müraciətlərə baxılması işinin təkmilləşdirilməsi | şəhər və rayon icra hakimiyyətlərində fəaliyyət göstərən narkomanlığa və narkotik vasitələrin qanunsuz dövriyyəsinə qarşı mübarizə üzrə komissiyaları | mütəmadi |
| 47. | Narkotik vasitələrin, psixotrop maddələrin və onların prekursorlarının qanunsuz dövriyyəsinə və narkomanlığa qarşı mübarizə sahəsində görülən işlərin Dövlət Komissiyasının [www.nmdk.gov.az](http://www.nmdk.gov.az) internet saytında yerləşdirilməsi məqsədi ilə həyata keçirilən tədbirlər barədə məlumatları (foto, video materiallar elektron formada əlavə olunmaqla) mütəmadi olaraq Narkomanlığa və Narkotik Vasitələrin Qanunsuz Dövriyyəsinə Qarşı Mübarizə üzrə Dövlət Komissiyasının işçi qrupuna göndərilməsi | şəhər və rayon icra hakimiyyətlərində fəaliyyət göstərən narkomanlığa və narkotik vasitələrin qanunsuz dövriyyəsinə qarşı mübarizə üzrə komissiyaları | mütəmadi |

**Narkomanlığa və Narkotik Vasitələrin**

**Qanunsuz Dövriyyəsinə Qarşı Mübarizə**

**üzrə Dövlət Komissiyasının işçi qrupu**